text: Nõudmine kõrgelt kvalifitseeritud spetsialistide järele kasvab üle maailma. Parimaks sammuks nõudluse rahuldamiseks on pakkuda võimalust doktori- ja mitmel erialal ka magistriõppeks kolmandate riikide elanikele ootuses, et nad jäävad siia elama ja rakendavad õpitut Eestis. Seni on niisugused võimalused kasinad. Pärast õpingute lõpetamist peaks noor spetsialist Eestist lahkuma, et siis soovi korral asuda taotlema elamisluba tavalises korras. Oleme seeläbi kaotanud kõrge lisandväärtusega töökäsi, kelle rakendamine Eesti majanduses oleks vaieldamatult meie rahvuslikes huvides, suurendades Eesti riigi konkurentsivõimet.